Førde

Førde er en by i Sunnfjord og administrasjonssenteret i Sunnfjord kommune. Førde fikk bystatus i 1997. Førde ligger plassert ved utløpet av elven Jølstra der den renner ut i Førdefjorden. Byen ligger på begge sider av elven og er knyttet sammen med tre broer. Den eldste er Langebrua, som ligger midt i sentrum. Lenger vest er broen Storehagen bru. I øst deler elven seg i to separate løp; Jølstra og Anga. Førde blir i øst bundet sammen av to broer; Prestfossen bru over Anga i nord, og Viabrua over Jølstra lengre sør. 

Førde hadde  innbyggere per . Innbyggerne blir kalt førdianere.

 Geografi
Førde ligger i Sunnfjord kommune, omgitt av fjell på alle kanter. Byen ligger i enden av Førdefjorden, der elva Jølstra også renner ut, med bebyggelse på begge sider. 

Hogane er et område i byen Førde. Hogane er preget av boliger og strekker seg langs sørsiden av Førdefjorden opp til Kjørslemøbakkane, Halbrendslia og Slåttebakkane. Området er dekket av bybussen i Førde. 

Sentrum Sør er sørsida av elva Jølstra og er det største handelsområdet på gateplan i byen. Det var tidligere sentrum i Førde. 

Brulandsvellene er et handelsområde i Førde. Det ligger øst for Førde sentrum i retning Jølster. Coop Extra, Plantasjen, SparKjøp og Biltema har etablert seg der. Høsten 2009 flytta også Elkjøp og Jysk inn i eit nytt bygg der. I 2018 kom Obs Bygg der i same bygg som Coop Extra. 

Indre Hafstad er en del av Førde og strekker seg fra Bruland i øst til sentrum i vest. Området er fortsatt preget av jordbruk, med en del store utbygginger. Næringsparken Kronborg ligger på Indre Hafstad. 

 Klima 

Førde har et forholdsvis vått klima med snø om vinteren og mye regn om sommeren. 

Temperaturnormaler (celsius), nedbør (mm) i Førde by.Meteorologisk institutt sine historiske vær data.

janfebmarsaprilmaijunijuliaug septoktnovdesårTemperatur-1,8-2.21,44,59,913,514,213,910,47,01,5-0,26,0Nedbør22516018710892118133156281277257276189

 Samfunn 
Tettstedet Førde har  innbyggere per 1. januar . Sunde er på vei til å vokse sammen med byen. Bydelene er

 Sentrum
 Haugum 
 Øyrane 
 Hafstad 
 Flatene
 Halbrend
 Slåttebakkane
 Vie
 Slåtten
 Tefre
 Bruland

 Befolkningsmønster 
Førde har hatt kraftig befolkningsvekst etter 1970. Etter at Førde i 1965 ble utpekt som vekstsenter, ble det lagt ned store ressurser innen næringslivet. Innbyggertallet i Førde var bare 3 080 i 1951, men i 1980 var det vokst til 7 086.

Befolkningen bor hovedsakelig i byen Førde, og den tidligere kommunen hadde en sterk vekst sett i forhold til andre kommuner i Sogn og Fjordane. Tettstedet Førde har  innbyggere per 1. januar . Sunde er på vei til å vokse sammen med byen, og utbygging på Vie har skapt etterspørsel etter boliger enda lenger borte fra bykjernen. Bydelene er sentrum, Haugum, Øyrane, Hafstad, Flatene, Halbrend,  Slåttebakkane, Vie, Slåtten, Tefre og Bruland.

Skoler

Barne- og ungdomsskolene Førde ungdomsskule, Førde barneskule og Slåtten skule ligger alle i Førde. Byen har to videregående skoler, Hafstad vidaregåande skule med studiespesialiserende linjer, og Mo og Øyrane vidaregåande skule som tilbyr yrkesfag. Videre finnes Avdeling for ingeniør- og helsefag fra Høgskolen på Vestlandet og Sunnfjord Folkehøgskule i byen.

 Helseinstitusjoner 
Sentralsjukehuset ligger på Vie og er Sogn, Sunnfjord og Nordfjords største arbeidsplass. Førde har et sykehjem i enden av Langebruvegen.

 Andre institusjoner 
Lotteritilsynet etablerte seg i Førde 2001, og skal i 2011 flytte inn i nye lokaler i Storehagen. Fjordane tingrett har sine lokaler i Sentrum Sør.

 Samferdsel 
Det finnes bussruter som går Bergen-Trondheim, Førde-Oslo, og Førde-Florø, samt lokale ruter. En bybuss går i skytteltrafikk fra Førde rutebilstasjon og ut til bydelene. Firda Billag har hovedkontor i Førde. Det er 16 km til nærmeste flyplass, Førde Lufthamn Bringeland.

 Aviser i Førde 
miniatyr|Firda i Nynorskhuset 
 Firda, Amedia

Næringsliv
Den eldste handelsvirksomheten ligger i Sentrum Sør. Her er butikkene plassert langs en hovedgate som følger elven. På nordsiden av elven finnes flere kjøpesentre. Det eldste av disse er Alti Førde (tidligere Handelshuset og AMFI), som ble bygd opp rundt et nedlagt slakteri. Hovedkontorene til bedriftene Sparebanken Sogn og Fjordane og Firda Billag ligger også plassert på den nordlige siden av byen.

 Kultur 
Sogn og Fjordane Kunstmuseum og Førdehuset ligger begge i Førde. I Førdehuset er det kunstutstilling, bibliotek, kino, teater og en idrettshall. Førde folkemusikkfestival har vært avholdt årlig i 1990–2019.

 Dialekt 
I Førde snakkes det en form for sunnfjordsdialekt. 

 Severdigheter i Førde Sentrum 
 Førde kirke
 Sogn og Fjordane Kunstmuseum
 Statuen på Laksen
 Statuen av Oddvar Torsheim på Tangen
 Handelshuset Nord- og Sør
 Byparken
 Rådhuset
 Hafstadkleiva

 Referanser 
Førde på Norgeskart.no fra Statens kartverk, besøkt 7. februar 2018

Kategori:Bosetninger i Sunnfjord
Kategori:Tettsteder i Vestland